CELEX: 62014TN0457
Language: el
Date: 2014-06-18 00:00:00
Title: Υπόθεση T-457/14 P: Αναίρεση που άσκησε στις 18 Ιουνίου 2014 ο Thierry Rouffaud κατά της αποφάσεως που εξέδωσε το Δικαστήριο Δημόσιας Διοίκησης στις 9 Απριλίου 2014 στην υπόθεση F-59/13, Rouffaud κατά ΕΥΕΔ

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/44
            
         Αναίρεση που άσκησε στις 18 Ιουνίου 2014 ο Thierry Rouffaud κατά της αποφάσεως που εξέδωσε το Δικαστήριο Δημόσιας Διοίκησης στις 9 Απριλίου 2014 στην υπόθεση F-59/13, Rouffaud κατά ΕΥΕΔ
   (Υπόθεση T-457/14 P)
   2014/C 261/70
   Γλώσσα διαδικασίας: η γαλλική
   
      Διάδικοι
   
   
      Αναιρεσείων: Thierry Rouffaud (Βρυξέλλες, Βέλγιο) (εκπρόσωποι: M. de Abreu Caldas, D. de Abreu Caldas και J.-N. Louis, δικηγόροι)
   
      Αντίδικος κατ’ αναίρεση: Ευρωπαϊκή Υπηρεσία Εξωτερικής Δράσης
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               να αναιρέσει την απόφαση που εξέδωσε το Δικαστήριο Δημόσιας Διοίκησης (τρίτο τμήμα) στις 9 Απριλίου 2014 στην υπόθεση F-59/13, Rouffaud κατά Ευρωπαϊκής Υπηρεσίας Εξωτερικής Δράσης,
            
         
               —
            
            
               να καταδικάσει την ΕΥΕΔ στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεως ο αναιρεσείων προβάλλει τρεις λόγους.
   
               1.
            
            
               Ο πρώτος λόγος αντλείται από προσβολή των δικαιωμάτων άμυνας, στο μέτρο που το Δικαστήριο Δημόσιας Διοίκησης (Δικαστήριο ΔΔ) δεν επέστησε την προσοχή των διαδίκων στο ζήτημα του παραδεκτού του δικογράφου της προσφυγής παρά μόνον μετά την τελευταία πράξη μιας μακράς διαδικασίας, στερώντας από τον νυν αναιρεσείοντα τη δυνατότητα να προετοιμάσει κατάλληλα την επιχειρηματολογία του.
            
         
               2.
            
            
               Ο δεύτερος λόγος αντλείται από πλάνη περί το δίκαιο όσον αφορά την εφαρμογή του κανόνα της ταυτότητας, στο μέτρο που υπάρχει απόλυτη ταύτιση αντικειμένου και αιτίας μεταξύ διοικητικής εντάσεως και προσφυγής ακυρώσεως.
            
         
               3.
            
            
               Ο τρίτος λόγος αντλείται από παραμόρφωση των αποδεικτικών και των πραγματικών στοιχείων, στο μέτρο που το Δικαστήριο ΔΔ περιέλαβε στην απόφασή του μικρό μόνον τμήμα του περιεχομένου των εγγράφων που προσκόμισε ο νυν αναιρεσείων, το οποίο δεν αντικατοπτρίζει την εικόνα της πραγματικής καταστάσεως μετά το πέρας της έγγραφης διαδικασίας.